
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 77 

5 Μαρτίου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 113 

Θέση σε κυκλσφορία νέων μεταλλικών κερμάτων 2 € ως 
επετειακών και καθορισμός των κυρίων γνωρισμάτων 
τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 106 παράγραφος 2 της Συν¬ 
θήκης για την ίδρυση της Ευρωπαϊκής Κοινότητας. 

2. Τις διατάξεις του κανονισμού του Συμβουλίου (ΕΚ) 
αριθ. 975/1998 της 3ης Μάίου 1998 «για την ονομαστική 
αξία και τις τεχνικές προδιαγραφές των κερμάτων σε ευ¬ 
ρώ που πρόκειται να κυκλοφορήσουν (ΕΕ 1. 139 της 
11.5.1998 ο. 6), όπως έχει τροποποιηθεί με τον κανονισμό 
του Συμβουλίου (ΕΚ) αριθ. 423/1999 της 22.2.1999 (ΕΕ 
Ε 52 της 27.2.1999 ο. 2). 

3. Τις διατάξεις των άρθρων 1, 2, 3 και παρ. 1 του άρ¬ 
θρου 4 του Ν. 2948/2001 «Κυκλοφορία τραπεζογραμμα¬ 
τίων και κερμάτων ευρώ και φορολογικές ρυθμίσεις για 
την εισαγωγή του ευρώ (ΦΕΚ 242/Α')». 

4. Τις διατάξεις της παρ. 2 του άρθρου δεύτερου του 
Ν.Δ. 488/74 «Περί κυρώσεως της μεταξύ του Ελληνικού 
Δημοσίου και της Τράπεζας της Ελλάδος υπογραφείσης 
την 21η Ιουνίου 1973 Συμβάσεως δι’ ής ρυθμίζονται τα 
της κοπής μεταλλικών κερμάτωντου Δημοσίου και άλλων 
τινών διατάξεων» (ΦΕΚ 203/Α'). 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137/Α') που προ¬ 
στέθηκε με το άρθρο 27 του Ν. 2081/92 (ΦΕΚ 154/Α') και 
τροποποιήθηκε με το άρθρο 1 παρ. 2 εδάφ. α του Ν. 
2469/97 (ΦΕΚ38/Α'). 

6. Τις διατάξεις του άρθρου 2 παρ. 3 του Ν. 3114/2003 
(ΦΕΚ 43/Α719-2-03) «Κύρωση της Σύμβασης για το πρό¬ 
γραμμα έκδοσης νομισμάτων για την Ολυμπιάδα του 
2004». 

7. Την 1065956/863/Α0006/15.7.2003 κοινή απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ985/Β716.7.2003). 

8. Το γεγονός ότι από τις διατάξεις του παρόντος Π. 
Δ/τος προκαλείται εφάπαξ δαπάνη σε βάρος του προϋ¬ 
πολογισμού του Υπουργείου Οικονομίας και Οικονομι¬ 


κών, έτους 2004, φορέας 23-200, ΚΑΕ 3326, το ύψος της 
οποίας θα ανέλθει στο ποσό των 9.300.000 € περίπου. 

9. Τη 107/2004/27-2-2004 γνωμοδότηση του Συμβου¬ 
λίου Επικρατείας μετά από πρόταση του Υφυπουργού 
Οικονομίας και Οικονομικών, αποφασίζουμε: 

Άρθρο 1 

1. Τίθενται σε κυκλοφορία νέα μεταλλικά κέρματα των 
2 €, ως επετειακά, προς τιμή των Ολυμπιακών Αγώνων 
που θα γίνουν στην ΑΘΗΝΑ το έτος 2004. 

Τα κέρματα αυτά τυπώνονται εφάπαξ σε ποσότητα 
50.000.000 τεμαχίων με μία (1) παράσταση επί της εθνι¬ 
κής όψης, διαφορετική από τα ήδη κυκλοφορούντο κέρ¬ 
ματα της αξίας αυτής, και την κοινή στην όψη της αξίας. 

2. Τα τεχνικά χαρακτηριστικά των κερμάτων είναι αυτά 
των κυκλοφορούντων κερμάτων των 2 €, όπως αυτά 
έχουν καθορισθεί στις διατάξεις του Κανονισμού (ΕΚ) 
αριθ. 975/98 του Συμβουλίου της 3ης Μάίου 1998 για την 
ονομαστική αξία και τις τεχνικές προδιαγραφές των κερ¬ 
μάτων σε ευρώ. 

Τα ειδικά χαρακτηριστικά της παράστασης που απεικο¬ 
νίζει το Δισκοβόλο Αθλητή που είναι έργο του Μύρωνα, 
μεγάλου γλύπτη της Αρχαίας Ελλάδας, είναι: 

Περιμετρικά στο Δακτύλιο του κέρματος φέρονται τα 12 
αστέρια της Ευρωπαϊκής Ένωσης και η χρονολογία κο¬ 
πής (2004). 

Όλο το χώρο του εσωτερικού κύκλου (Πυρήνα) του 
νομίσματος καταλαμβάνει ο Αθλητής, με τη βάση του 
αγάλματος να περνά λίγο, στο κάτω μέρος, στον εξωτε¬ 
ρικό κύκλο (Δακτύλιο). 

Αριστερά, υπάρχει το ξενόγλωσσο λογότυπο των Αγώ¬ 
νων «ΑΤΗΕΝ8 2004» με τους πέντε Ολυμπιακούς κύ¬ 
κλους. 

Κάτω δεξιά αναγράφεται η ονομαστική αξία του νομί¬ 
σματος που ισοδυναμεί με 2 ΕΥΡΩ και πάνω από τον 
Αθλητή το σήμα (ανθέμιο) του Ελληνικού Νομισματοκο¬ 
πείου. 

Άρθρο 2 

Τις ποσότητες του εν λόγω κέρματος το Ελληνικό Δη¬ 
μόσιο θα παραδίδει στην Τράπεζα της Ελλάδος. 

Τα παραπάνω κέρματα δεδομένου ότι φέρουν ολυμπια¬ 
κά σύμβολα και εκδίδονται με την ευκαιρία των Ολυμπια¬ 
κών Αγώνων 2004 και προκειμένου να τεθούν στην κυ¬ 
κλοφορία, θα παραδίδονται από την Τράπεζα της Ελλά- 

δος είτε απευθείας στην Ο.Ε.Ο.Α. «ΑΘΗΝΑ 2004» είτε σε 
υποδεικνυόμενο από αυτή σύστημα διανομής τρίτου (πι¬ 
στωτικού ιδρύματος ή μη) με ταυτόχρονη καταβολή της 
ονομαστικής αξίας τους. 

Το προϊόν από τη διάθεσή τους θα μεταφέρεται σε πί¬ 
στωση του σχετικού λογαριασμού που τηρείται στην Τρά- 


πεζατης Ελλάδος σύμφωνα με τις οδηγίεςτου Υπουργού 
των Οικονομικών. 

Αρθρο 3 

Στο παρόν προσαρτάται παράρτημα, στο οποίο απεικο¬ 
νίζεται η νέα παράσταση της εθνικής άψης. 


ΠΑΡΑΡΤΗΜΑ ΕΘΝΙΚΗΣ ΟΨΗΣ ΕΠΕΤΕΙΑΚΟΥ ΚΕΡΜΑΤΟΣ 2 ΕΥΡΩ 



Αρθρο 4 

Η ισχύς του παράντος διατάγματος αρχίζει από την ημερομηνία δημοσίευσής του στην Εφημερίδα της Κυβερνή- 
σεως. 

Στον Υφυπουργό Οικονομίας και Οικονομικών αναθέτουμε τη δημοσίευση και εκτέλεση του παρόντος Διατάγ¬ 
ματος. 


Αθήνα, 4 Μαρτίου 2004 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΝΙΚΟΛΑΟΣ ΦΑΡΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






